ส่วนที่ 1

ข้อมูลสรุป (Executive Summary)

1.  ลักษณะการประกอบธุรกิจหลักของบริษัท

บริษัทไทยแลนด์ไอออนเวิคส์ จำกัด (มหาชน)
ประกอบธุรกิจหลักในการผลิตและจำหน่ายแผ่นเหล็กชุบสังกะสี โดยจดทะเบียนก่อตั้งบริษัทเมื่อวันที่
10 เมษายน 2501 ปัจจุบันมีทุนชำระแล้ว 60 ล้านบาท ผลิตภัณฑ์ของบริษัท คือ แผ่นเหล็กชุบสังกะสี
ซึ่ง
แบ่งออกเป็น แผ่นเหล็กชุบสังกะสีแบบลูกฟูก ภายใต้เครื่องหมายการค้า “สามดาว”
ทั้งประเภทลอนเล็กและลอนใหญ่ แบบเคลือบสีและไม่เคลือบสี แผ่นเหล็กชุบสังกะสีชนิดแผ่นเรียบ
ภายใต้เครื่องหมายการค้า “TIW” และ แผ่นเหล็กมุงหลังคาสำเร็จรูป “Freedom Roof”
ในระหว่าง
ปีที่ผ่านมา บริษัทได้เพิ่มประเภทกิจกรรมที่ก่อให้เกิดรายได้แก่บริษัทคือ
การรับเหมาติดตั้งหลังคาและผนังที่ทำจากแผ่นเหล็กชุบสังกะสี

ปัจจุบันบริษัทมีสำนักงานใหญ่และโรงงาน ตั้งอยู่ในบริเวณเดียวกันที่ อำเภอ
พระสมุทรเจดีย์ จังหวัดสมุทรปราการ กำลังการผลิตรวมเท่ากับ 90,000 ตันต่อปี

นโยบายการขายสินค้าของบริษัท คือ การขายเงินสดแก่ลูกค้าทั่วไปทุกราย
โดยลูกค้าของบริษัทแบ่งออกเป็นกลุ่มใหญ่ 2 กลุ่ม คือ เกษตรกร
ซึ่งซื้อสินค้าของบริษัทผ่านทางร้านค้าวัสดุก่อสร้างที่กระจายอยู่ทั่วประเทศ ส่วนอีกกลุ่มหนึ่ง คือ
ผู้รับเหมาก่อสร้าง

2.  ภาวะการแข่งขันและศักยภาพของบริษัทในการประกอบธุรกิจหลักของบริษัท

บริษัทเป็นผู้ผลิตและจำหน่ายผลิตภัณฑ์แผ่นเหล็กชุบสังกะสีเป็นรายแรกของประเทศไทย
บริษัทได้ดำเนินการมาเป็นระยะเวลา 48 ปี
ในการผลิตและจำหน่ายผลิตภัณฑ์ไปยังทุกภูมิภาคทั่วประเทศ ภายใต้เครื่องหมายการค้า “สามดาว”
และ “TIW”

ในด้านการบริการรับเหมาติดตั้งหลังคาและผนังเหล็กซึ่งบริษัทเริ่มดำเนินการตั้งแต่รอบปี 2548
เป็นต้นมา

ภายใต้ภาวะการแข่งขันรุนแรงในตลาดแผ่นเหล็กชุบสังกะสีในขณะนี้
บริษัทใช้กลยุทธ์ทางด้านคุณภาพผลิตภัณฑ์เป็นหลัก และใช้กลยุทธ์ในการบริการลูกค้าเสริม
ทำให้ลูกค้าทุกรายเกิดความราบรื่นในธุรกิจต่อเนื่อง หากลูกค้านั้นๆ เป็นผู้รับเหมาก่อสร้าง
ลูกค้ารายที่เป็นร้านค้าวัสดุก่อสร้าง
สามารถตอบสนองความต้องการของผู้บริโภคขั้นสุดท้ายที่มีความต้องการแตกต่างกันเสมอ เป็นต้น
นอกจากนี้ ในการบริการรับเหมาติดตั้งผนังและหลังคา
ความประณีตและประสบการณ์ในการออกแบบและการติดตั้ง โดยใช้วัสดุที่มีคุณภาพสูง มีความคงทน
และสวยงาม อีกทั้งในราคาที่สมเหตุผล ทำให้ลูกค้าเกิดความเชื่อมั่นในการบริการของบริษัท

ศักยภาพของบริษัท ทั้งทางด้าน การผลิตและการรับเหมาดังกล่าวข้างต้น
มีความโดดเด่นและมีแนวโน้มที่จะพัฒนาให้เกิดผลิตภัณฑ์ใหม่อื่นๆ
ที่มีความเหมาะสมตามสภาพแวดล้อมปัจจุบันและในอนาคตได้อย่างยั่งยืน

3.  ความเสี่ยงในด้านต่างๆ

    1.  ความเสี่ยงในการประกอบธุรกิจ

เนื่องจากธุรกิจผลิตภัณฑ์แผ่นเหล็กชุบสังกะสีมีผู้ประกอบการรวม 6 รายใหญ่
ซึ่งต่างผลิตสินค้าประเภทเดียวกัน มีความแตกต่างในตัวสินค้าและด้านราคาน้อยมาก
ในขณะที่มีกำลังการผลิตรวมในอุตสาหกรรมนี้อีกมาก ในระหว่างปี 2548
ที่ผ่านมาภาวะเศรษฐกิจโดยรวมตกต่ำลง เนื่องจากปัจจัยทั้งภายในประเทศและต่างประเทศ
ปัจจัยที่ส่งผลกระทบต่อการดำเนินธุรกิจมากนั้น
ส่วนมากเป็นปัจจัยที่อยู่นอกเหนืออำนาจควบคุมของบริษัท
ทำให้ระดับการเพิ่มขึ้นของต้นทุนการผลิตมีอัตราการเพิ่มขึ้นมากกว่าอัตราการเพิ่มขึ้นของมูลค่าขายที่เพิ่มขึ้น
ทำให้อัตรากำไรขั้นต้นลดลงและกำไรสุทธิประจำปีลดลงอย่างมาก

หากปัจจัยที่ส่งผลทำให้ต้นทุนการผลิตเพิ่มขึ้น ซึ่งการปรับเพิ่มของต้นทุนวัตถุดิบ
ค่าโสหุ้ยการผลิตอันได้แก่น้ำมันเชื้อเพลิง และค่าใช้จ่ายด้านพลังงาน และอื่นๆ
ยังคงปรับราคาเพิ่มขึ้นต่อไปเช่นปีที่ผ่านมานี้
จะทำให้ผลประกอบการของธุรกิจเป็นไปในทิศทางตรงข้ามกับแรงกระทบที่เกิดขึ้น

2.  ความเสี่ยงเกี่ยวกับการผลิต

  - ไม่มี -

3.  ความเสี่ยงด้านการจัดการ

กลุ่ม บริษัท มิตซุย จำกัด เป็นผู้ถือหุ้นรายใหญ่ ถือหุ้นรวมร้อยละ 67.45 ณ วันที่ 31 มีนาคม 2549
กลุ่มผู้ถือหุ้นรายนี้มีเสียงข้างมากในที่ประชุมผู้ถือหุ้น ซึ่งสามารถควบคุมและลงมติในเรื่องใดๆ ก็ได้
ยกเว้นเรื่องที่กฎหมายหรือข้อบังคับของบริษัทกำหนดให้ต้องมีเสียงไม่น้อยกว่า 3 ใน 4
ของจำนวนเสียงทั้งหมด ที่มาประชุมและออกเสียงลงคะแนน

ในด้านการจัดซื้อจัดหาวัตถุดิบหลัก กลุ่มผู้ถือหุ้นรายนี้มีอิทธิพลต่อการสั่งซื้อโดยตรง
ทั้งด้านปริมาณและราคาที่เอื้อต่อบริษัท หากมีการเปลี่ยนแปลงกลุ่มผู้ถือหุ้น
และผู้ถือหุ้นกลุ่มใหม่ไม่ให้ความสำคัญต่อการจัดหาวัตถุดิบหลักตามที่ควรแล้ว
การดำเนินงานของบริษัทอาจไม่ราบรื่นเช่นที่ผ่านมา

4.  ความเสี่ยงด้านการเงิน

  - ไม่มี -

4.  โครงสร้างกลุ่มบริษัทและรายการที่เกี่ยวโยงกันที่กระทบต่อผลการดำเนินงานและฐานะการเงินของบริษัทอย่างมีนัยสำคัญ

  - ไม่มี -

5.  สรุปฐานะการเงินและผลการดำเนินงานในเรื่องที่มีนัยสำคัญต่อการเปลี่ยนแปลง
    การวิเคราะห์ผลการดำเนินงานและฐานะการเงิน คุณภาพสินทรัพย์และสภาพคล่องของบริษัท

  - ไม่มี -

6.  ข้อเท็จจริงอื่นๆ ที่มีนัยสำคัญต่อการดำเนินธุรกิจของบริษัท
    และอาจกระทบต่อประโยชน์ของผู้ถือหุ้นอย่างมีนัยสำคัญ

  - ไม่มี -

7.  รายละเอียดของหลักทรัพย์ที่ออกและเสนอขาย

  - ไม่มี -